text: To opgange evakueret i Esbjerg
  07 december 2010 kl. 08.16
  To opgange på Rahbeks Allé i Esbjerg blev sent i aftes evakueret.
  En eller flere gerningsmænd havde udløst en kraftig militær røgbombe i en kælderskakt.
  Kvælende og tæt røg spredte sig til to opgange og seks lejligheder.
  Fem personer blev kørt til skadestuen til observation for røgforgiftning.
  Brandfolkene slog døren ind i en enkelt lejlighed for at sikre sig, at der ikke var mennesker i lejligheden.
  Opgangene og lejlighederne blev luftet ud, så beboerne kunne komme ind i deres lejligheder igen i løbet af en time.
  Beredskabet fik alarmen klokken 23.08.
  Sagen efterforskes af lokalpolitiet.
  